ประชาสัมพันธ์การรับเบี้ยยังชีพผู้สูงอายุขององค์กรปกครองส่วนท้องถิ่น ประจำปีงบประมาณ พ.ศ. ๒๕๕๗
ภายในเดือนพฤศจิกายนนี้ อบต.สวนขัน อำเภอช้างกลาง จังหวัดนครศรีธรรมราช ขอเชิญชวนให้ผู้สูงอายุที่จะมีอายุครบ ๖๐ ปีบริบูรณ์ นับถึงวันที่  ๓๐ กันยายน ๒๕๕๗  หรือผู้ที่เกิดก่อนวันที่ ๑ ตุลาคม ๒๔๙๖  หรือผู้ที่มีอายุครบ ๖๐ ปีบริบูรณ์แล้วและมีภูมิลำเนาในเขตพื้นที่แต่ยังไม่ได้ไปลงทะเบียนเพื่อขอรับเงินเบี้ยยังชีพผู้สูงอายุหรือผู้ที่ได้ย้ายทะเบียนบ้านมาใหม่ ซึ่งไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์ปกครองส่วนท้องถิ่น ที่ประสงค์จะได้รับเงินเบี้ยยังชีพผู้สูงอายุ ในปีงบประมาณ พ.ศ. ๒๕๕๗  (ตุลาคม ๒๕๕๖ ถึง กันยายน ๒๕๕๗) ได้ไปลงทะเบียนเพื่อแสดงความจำนงขอรับเบี้ยผู้สูงอายุได้ตั้งแต่บัดนี้ถึงวันที่ ๓๐ พฤศจิกายน ๒๕๕๕ ด้วยตนเองหรือมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทนโดยมีหลักฐานตามที่ราชการกำหนด ณ ที่ทำการองค์บริหารส่วนตำบลส่วนขันเพื่อจะได้รับเงินเบี้ยยังชีพในปีงบประมาณ พ.ศ. ๒๕๕๗ ตั้งแต่ ๑ ตุลาคม ๒๕๕๖ เป็นต้นไปโดยเตรียมเอกสารหลักฐานดังนี้
1. บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา
2. ทะเบียนบ้านพร้อมสำเนา
3. สมุดบัญชีเงินฝากธนาคารพร้อมสำเนา  สำหรับกรณีที่ผู้ขอรับเงินเบี้ยยังชีพผู้สูงอายุประสงค์ขอรับเงินเบี้ยยังชีพผู้สูงอายุผ่านธนาคาร

